Kalviai (Varėna)

Kalviai – kaimas Varėnos rajono savivaldybėje, 5,5 km į rytus nuo Dubičių, prie Nočios upės, pasienyje su Baltarusija. Tuoj į vakarus nuo Nočios prasideda miškai.

 Etimologija 
Neaišku, lietuviška ar slaviška forma ankstesnė, bet pavadinta pagal kalvio profesijos žmones (, ).


 Istorija 
Vido Abromaičio teigimu, Kalviai galbūt galėję atitikti Kryžiuočių karo kelių aprašymuose minimą Skalevo (Skalvių) kaimą, buvusį už 2 vokiškų mylių nuo Rodūnios, kuriame esą gyvenę skalviai.

Kalviai šaltiniuose minimi nuo 1641 m. – čia buvę 9 valakai žemės, gyvenę du miško sargai (osočnikai) Leskauskai. 1777 m. Kalviuose buvo 5 kiemai, priklausę Kaniavos girininkijos dvarui. Minimos pavardės – Stoneliūnai, Senkonys. 1845–1850 m. minimi Kalvių gyventojai Stoneliūnai, Bartkevičiai, Stangiai, Senkonys, Tamulevičiai, Raziukevičiai.

Kadangi XIX a. pab. Kalviai priskirti Nočios parapijai, kaimo gyventojai greitai sugudėjo.Vidas Abromaitis. Ūlos kraštas. Rankraštis. Varėnos rajono savivaldybės viešoji biblioteka. 2000.

 Gyventojai 

XIX a. antroje pusėje kaime surašyta 214 katalikų ir 5 sentikiai.

Pagal lenkų valdžios 1921 m. atliktą surašymą kaime gyveno 123 žmonės, iš kurių visi buvo užrašyti lenkais.1921 m. Lenkijos gyventojų surašymo duomenys (lenk.) 

 Šaltiniai 

Kategorija:Varėnos rajono savivaldybės gyvenvietės